
Terjék Sándor e.v.
 név: Terjék Autósiskola
4225 Debrecen, Vashámor u. 4/B.
www.terjekautosiskola.hu
Képzési engedély száma: KE/ST/82/B/5902/2/2012.
Iskolavezető neve: Terjék Sándor
Telefon: 06 20 771 8178
E-mail: terjekautosiskola.debrecen.hu
Ügyfélfogadó címe: 4024 Debrecen, Petőfi tér 20-21.
Telefon: 06 20 232 8015
Nyitva tartás (Debrecen):
H-Sze-Cs:    830 – 1630,
P:	          830 – 1330
Elméleti oktatás helye: 4024 Debrecen, Petőfi tér 20-21..
			      4400 Nyíregyháza, Kossuth u. 46.

Gyakorlati oktatás: Debrecen-Apafa, Lőtér u. 10.
			Nyíregyháza, Törzs u. 108.
Forgalmi oktatás: Debrecen és H-B megye illetékességi területe
		         Nyíregyháza és SZ-SZ-B megye illetékességi területe

Tanfolyamra való felvétel módja:
A 24/2005. (IV.21.) GKM – többször módosított – rendelet szerint a járművezetőket tanfolyamokon kell képezni, melyre iskolánk ügyfélfogadó irodájában lehet jelentkezni. Itt átveheti a szükséges nyomtatványokat és részletes tájékoztatást kap a képzés és a vizsgára bocsátás feltételeiről.
A jelentkezés alkalmával ellenőrizzük, hogy a megszerezni kívánt vezetői engedély kiadásához szükséges, a közúti közlekedési igazgatási feladatokról, a közúti okmányok kiadásáról és visszavonásáról szóló 36/2011. (XII.28.) kormányrendeletben meghatározott életkort betöltötte, vagy annál legfeljebb 6 hónapnál fiatalabb.
Megfelel a külön jogszabályokban a közút járművezetők egészségügyi alkalmasságának megállapításáról szóló 193/1992. (VI.26.) NM rendelet 1. §-ában foglaltaknak, és a közúti járművezetők pályaalkalmassági vizsgálatáról szóló 41/2004. (IV.7.) GKM rendeletben) meghatározott egészségi és pályaalkalmassági, valamint írásbeli nyilatkozata alapján a 326/2011. (XII.28) kormányrendeletben meghatározott közlekedésbiztonsági feltételeknek, írni, olvasni tud.
Megfelelőség esetén az Autósiskola a tanulóval szerződést köt, a szerződés megkötésével jönnek létre a jogok és kötelezettségek. A szabályosan kiállított jelentkezési lappal, továbbá a vállalkozási feltétel és írásos tájékoztató elfogadásáról szóló felnőttképzési szerződés aláírásával lehet a tanfolyamra jelentkezni.
A 18. életévnél fiatalabb jelentkezők szülői/gondviselői beleegyezéssel köthetnek szerződést az iskolával.
Előírt alkalmassági vizsgálatok:
A jelentkező köteles az előzetes egészségügyi alkalmasságot elvégezni, az első fokon jogosult (házi, üzemorvos) orvosnál. Köteles magát a szükséges 1-es csoportú előzetes egészségügyi alkalmassági vizsgálatnak alávetni. Ezen okmány hiányában is elkezdhető és befejezhető az elméleti tanfolyam, azonban elméleti vizsgára e nélkül nem bocsátható.
Pályaalkalmasság:
A rendkívüli pályaalkalmassági vizsgálatra gépjármű vezetési gyakorlatból tett öt sikertelen vizsga számításánál a megelőző két éven belül, azonos kategóriában tett forgalmi vizsgákat kell figyelembe venni. Amennyiben a vizsgázó valamely kategóriában, alkategóriában, kombinált kategóriában tett öt sikertelen forgalmi vizsgát követően a rendkívüli pályaalkalmassági vizsgálaton „járművezetésre pszichológiailag alkalmas” minősítést szerzett, a továbbiakban közúti járművezetői vizsgához kapcsolódóan rendkívüli pályaalkalmassági vizsgálatra nem kötelezhető.
Az tanfolyamra jelentkezés, és elméleti vizsgára bocsátás feltételei:
· aki 16,5 életévét betöltötte, de elméleti vizsgára csak 16 és ¾ életév betöltése után bocsátható
· megfelel az előírt 1-es csoportú orvosi alkalmassági vizsgálaton
· az alapfokú iskolai végzettség meglétéről a jelentkezési lapon nyilatkozik és bemutatja azt, illetve a tanuló az alapfokú iskolai végzettségét legkésőbb az első vizsga napján a közlekedési hatóság részére igazolja, amennyiben ezt nem teszi, újabb vizsgára nem írható ki
· aki a tanfolyam elméleti részét igazoltan elvégezte – kresz oktatás 28 óra /20 óra kresz, 6 óra vezetéselmélet, 2 óra szerkezeti és üzemeltetési ismeretek-, vagy az alól felmentették
· és az első vizsgajelentésig az adott tanfolyam megkezdésétől számított kevesebb, mint kilenc hónap telt el,
· valamint az elméleti tandíjat és az igazgatási szolgáltatási díjat (továbbiakban vizsgadíjat) képző szerv útján, vagy közvetlenül megfizette.
· Az egyes kategóriák és egyes tantárgyak hallgatása és vizsgája alól adható felmentéseket a 24/2005. (IV.21) GKM rendelet tartalmazza.

Ha a tanuló alapfokú iskolai végzettségét nem igazolta, annak teljesítéséig a következő vizsgára nem bocsátható, illetve részére vizsgaigazolás nem állítható ki.
Amennyiben a tanuló a tanfolyam kezdetétől számított 12 hónapon belül nem teszi le sikeresen az elméleti vizsgáit, akkor a 45/2013.(VIII.7.) NFM rendelet értelmében csak a teljes tanfolyam megismétlését követően jelenthető ismét elméleti vizsgára.
Az elméleti oktatás tanóráinak időtartama: 45 perc. Elméleti oktatásról történő hiányzás esetén be kell pótolni a megfelelő témakört (külön konzultációs óra keretében, vagy a következő elméleti tanfolyamon). 
A tanuló csak sikeres elméleti vizsga után kezdheti meg a vezetési gyakorlaton való részvételt.
A vezetési gyakorlat:
· alapoktatásból és főoktatásból áll. Az alapoktatás (járműkezelés) 9 óra, a főoktatás 20 óra kötelezően előírt órát tartalmaz. Egy tanóra időtartama: 50 perc, mely általában napi 2 órás ütemezésben történik (egyedi egyeztetés alapján). A főoktatás során a tanulónak lehetősége van 2×2 óra vezetési gyakorlati órán részt venni egyórás szünet beiktatásával.
· A tanuló és a szakoktató a gyakorlati foglalkozás kezdete és befejezése pontos idejének, valamint a km óra állás kezdete és tanóra végi km óra állás pontos feljegyzése mellett saját kezűleg aláírta a vezetési kartont.
· A vezetési gyakorlat oktatása során – a járműben kialakított ülőhelyek számának megfelelően – a tanuló, a szakoktató, a tolmács, a szakfelügyelő és az ellenőrzésre jogosult személye a képzés ellenőrzésének akadályozása nélkül az iskolavezető, a megfigyelő szakoktató, a szakoktató jelölt, valamint az iskolavezető engedélyével a tanuló hozzájárulásával megjelölt más személy tartózkodhat.
A vezetési gyakorlati óra módosítására, illetve lemondására – amennyiben előre látható okból történik – legalább a megbeszélt időpont előtt 24 órával mindkét félnek (tanuló és oktató) joga van. A késés, illetve az óra elmaradása esetén a távolmaradó kötelessége a másik fél értesítése, a kapcsolat felvétele. Amennyiben bármelyik fél késik az óráról, abban az esetben általában 20 perc a várakozási idő mindkét fél részére (tanuló és oktató együtt beszéli meg). 
Forgalmi vizsgára bocsátás feltételei:
· 17. életév betöltése,9 óra alapoktatás levezetése, a főoktatásnál előírt kötelező óraszám levezetése, mely 14 óra városi, 4 óra országúti és 2 óra éjszakai vezetési gyakorlatból áll és a tanuló a kötelezően előírt 580 km menettávolságot igazoltan teljesítette,
· valamint a tandíj csekkel, készpénzzel, átutalással történő befizetése és a vizsgadíj befizetése a képzőszervhez történik. A vizsgadíj befizetése képző szerv útján történhet.
Sikertelen vizsga esetén minimum öt pótóra befizetése javasolt.
A pótórákért és a pótvizsgákért a díjakat külön kell fizetni. A pótóra díja a felnőttképzési szerződésben van rögzítve. A pótvizsgadíj megegyezik az alapvizsga díjjal. A forgalmi pótvizsga díjakat, ugyanúgy, mint alapvizsga esetén a képzőszervhez kell befizetni. A nem egyösszegű tandíj befizetés esetén a jelentős, az oktatást érintő árnövekedéssel arányosan a tandíj változtatás jogát fenntartjuk.
Elméleti vizsga és tanfolyam nélkül is gyakorlati vizsgára bocsátható az a tanuló, aki automatikusan működtetett tengelykapcsolóval, illetőleg sebességváltóval felszerelt jármű vezetésére korlátozott vezetői engedélyét hagyományosan működtetett erőátvitelű jármű vezetésére terjeszti ki. A gyakorlati vizsgáit a vezetési karton hitelesítésétől számított 12 hónapon belül kell teljesítenie.
A sikeres vizsga eredményét a közlekedési hatóság a sikeres vizsgát követően elektronikus úton továbbít az illetékes közlekedési igazgatóság részére.
Az elsősegély –nyújtási ismeretek megszerzését a Magyar Vöröskereszt által kiállított igazolással kell igazolni.
Azok a tanulók, akik elállnak a felnőttképzési szerződéstől (nem-vagy máshol folytatják tanulmányaikat) képzési igazolást adunk ki részükre. A kiadott igazolással folytathatják más képzőszervnél tanulmányaikat.
A képzéssel kapcsolatos bármilyen kéréssel, panasszal elsősorban az ISKOLAVEZETŐHÖZ lehet fordulni.
A szolgáltatással kapcsolatos panasszal:    KAV Közlekedési Alkalmassági és Vizsgaközpont Nonprofit Kft.
Kelet-Magyarországi Járművezető Vizsgáztatási és Utánképzési Főosztály
 Hajdú-Bihar Megyei Vizsgaszervezési és Utánképzési Osztály                                                              
                                                         (Rajmüller Zita Réka Osztályvezető)
 
Ügyfélfogadó címe:                                4025 Debrecen, Széchenyi u. 46.
Ügyfélfogadási idő:                               H-Cs 0800-1200,  1230-1530,  P:0800-1300
E-mail:                                                  hajdu@kavk.hu
 
Felügyeleti szerv:                                ITM- Innovációs és Technológiai Minisztérium
Postacím: 1011 Budapest, Fő utca 44-50 (1440 Budapest, Pf. 1.)   

Az autósiskola a feltételek betartása mellett vállalja a vele szerződébe lépett jelentkező járművezetői tanfolyamon történő felkészítését a hatósági vizsgákra. A szerződés teljesítése a beiskolázással kezdődik és az utolsó sikeres gyakorlati vizsgával ér véget (illetve az első részlet befizetésétől az utolsó részlet befizetéséig).
A vezetési jogosultság első alkalommal történő megszerzésének napjától számított két évig a vezetői engedély kezdő vezetői engedélynek minősül, pótkocsi nem vontatható.
„B” kategória esetén 18.  életkorának eléréséig csak belföldön történő járművezetésre jogosít:
A jelentkező a feltételeket megismerte, az írásos tájékoztató egy példányát átvette és egy különálló felnőttképzési szerződés aláírásával igazolta azt.

